ქართველები დიდი სტუმართმოყვარეობით გამოირჩევიან და საქართველოს, როგორც სტუმართმოყვარე ქვეყანას, მთელი მსოფლიოს მასშტაბით იცნობენ. ამ ყველაფერს ხშირად, ძალიან პატარა დეტალებშიც კი შეატყობ, როგორიცაა ქუჩაში მისალმების, გამოლაპარაკებისა და კაფე-ბარებში ახალი მეგობრების შეძენის შემთხვევები. ეს ქართველებისთვის დამახასიათებელია, რადგან მათ სტუმრების მიღებისა და გაზიარების სიყვარული ტრადიციად აქვთ - სტუმართმოყვარეობა ქართული კულტურის ერთ-ერთ მნიშვნელოვანი ნაწილია, ამიტომ არ გაგიკვირდეს, თუკი შენთვის სრულიად უცნობი ადამიანი გემრიელი საკვებითა და სასმლით გაგიმასპინძლდება.
თუ საქართველოში ვიზიტს გეგმავ, იცოდე, რომ ქართველებს ძალიან უყვართ თავისი ისტორია, ტრადიციები და კულტურა, შესაბამისად, შენი თავგადასავალი კიდევ უფრო ლამაზი, მეგობრული, სიახლეებით დატვირთული და დასამახსოვრებელი გახდება.